**OPĆINA KULA NORINSKA**

**UPUTE ZA PRIJAVITELJE**

**Javni poziv za predlaganje programa javnih potreba u kulturi Općine Kula Norinska za 2026. godinu**

Datum objave poziva: **30. rujna 2025. godine**

Rok dostava prijava: **31. listopada 2024. godine**

**CILJEVI JAVNOG POZIVA I PRIORITETI ZA DODJELU FINANCIJSKIH SREDSTAVA**

U proračunu Općine Kula Norinska osiguravaju se sredstva za javne potrebe u kulturi, a to su djelatnosti u kulturi, aktivnosti, manifestacije, programi/projekti u kulturi od interesa za Općinu Kula Norinska. Od interesa za Općinu Kula Norinska smatrat će se oni programi/projekti koji promiču kulturne vrijednosti Općine Kula Norinska na nacionalnoj razini, razvoj civilnoga društva, koji su stručno utemeljeni te koji se odvijaju kontinuirano

***Opći cilj:***

* pružanje financijske potpore kulturnim djelatnostima, aktivnosti, manifestacijama, programima/projektima u kulturi na području Općine Kula Norinska, od interesa za Općinu.

**Specifični ciljevi:**

* Potpora programima koji aktivno doprinose kulturnoj promociji Općine Kula Norinska na nacionalnoj razini
* Potpora programima koji doprinose kvaliteti života stanovnika Općine Kula Norinska
* Potpora razvoju književničke djelatnosti, kulturno-umjetničkog amaterizma, očuvanju zavičajne tradicijske baštine, zaštita i očuvanje kulturnih dobara

Prijedlozi programa mogu se podnositi za sljedeća područja javnih potreba u kulturi Općine Kula Norinska:

* Potpore izdavanju knjiga
* Programi i manifestacije u cilju promidžbe Općine Kula Norinska
* Redovne djelatnosti udruga u kulturi
* Zaštita, obnova i očuvanje kulturne baštine

**OSIGURANJE SREDSTAVA**

Sredstva za financiranje javnih potreba u kulturi Općine Kula Norinska osiguravaju se u proračunu Općine Kula Norinska za 2026. godinu

**FORMALNI UVJETI POZIVA**

*Tko može podnijeti prijavu?*

Pravo podnošenja prijava na temelju Poziva imaju ustanove u kulturi, umjetničke organizacije, umjetnici, udruge, druge pravne i fizičke osobe koje obavljaju djelatnosti u kulturi, a imaju registriranu djelatnost na području Općine Kula Norinska

*Koliko prijava može podnijeti isti predlagatelj ?*

Predlagatelj može podnijeti najviše jednu (1) prijavu za pojedino područje u kulturi, odnosno može podnijeti po jednu (1) prijavu na više područja, sukladno registriranoj djelatnosti prijavitelja te vrsti i području planiranog programa.

*Rok provedbe programa?*

Rok provedbe programa je 2026. godina.

***Programi koji nisu prihvatljiv za financiranje***

* Programi koji po svojim temeljnim karakteristikama ne pripadaju programskoj djelatnosti kulture
* Programi prijavitelja koji nisu izvršili dosadašnje obveze prema Općini Kula Norinska
* Programi koji nisu prijavljeni sukladno Pozivu
* Programi s nedovoljnom razradom programskog sadržaja i financijskog dijela troška

***Prihvatljivi troškovi***

***Izravni troškovi*** – troškovi koji su neposredno vezani uz provedbu programa/projekta

* Troškovi zaposlenika angažiranih u programu/projektu
* Putni troškovi i troškovi dnevnica za zaposlenike i druge osobe koje sudjeluju u programu/projektu
* Troškovi tiskanja, medijskog oglašavanja i promidžbe, uz obvezu vidljivosti i navođenja Općine Kula Norinska kao pokrovitelja
* Troškovi prijevoza na smotre
* Troškovi smještaja
* Organizacija obrazovnih aktivnosti
* Ostali troškovi koji su izravno vezani za provedbu programa/projekta

***Neizravni troškovi*** – troškovi koji nisu izravno povezani s provedbom programa/projekta, ali neposredno pridonose postizanju cilja projekta. Ovi troškovi trebaju biti specificirani i obrazloženi.

* Podmire najma prostora koji se koristi u svrhu pripreme i realizacije programa/projekta
* Trošak energenata za prostor iz prethodnog stavka
* Trošak telefona, pošte, sitnog inventara
* Trošak knjigovodstvenog servisa za potrebe projekta

***Neprihvatljivi troškovi***

* Pokrivanje dugova ili gubitaka
* Dospjele kamate
* Stavke koje se već financiraju iz drugih izvora
* Drugi troškovi koji nisu neposredno povezani sa sadržajem i ciljevima programa/projekta

**NAČIN I ROK PODNOŠENJA PRIJAVE**

***Kako se prijaviti?***

Prijave za financiranje javnih potreba u kulturi Općine Kula Norinska za 2026. godinu šalju su poštom ili osobnom dostavom na adresu:

**OPĆINA KULA NORINSKA**

**Rujnička 1**

 **20341 Kula Norinska**

**s naznakom „Poziv na predlaganje javnih potreba u kulturi Općine Kula Norinska za 2026. – ne otvarati -“**

***Obavezna natječajna dokumentacija***

* Ispunjen obrazac prijave ( Prijavnica)
* Ispunjen obrazac Izjave o nepostojanju dvostrukog financiranja
* Izvadak iz Registra udruga , ne stariji od godinu dana od datuma prijave na natječaj ( ili ispis s elektroničke stranice Registra udruga sa svim podacima udruge)
* Potvrda Ministarstva financija/Porezne uprave o stanju javnog dugovanja za prijavitelja. slučaju postojanja javnog duga, on mora biti podmiren prije samog potpisivanja ugovora. Potvrda mora biti izdana unutar roka od kada je raspisan natječaj.

Ukoliko prijavitelj ne dostavi svu obaveznu natječajnu dokumentaciju u prijavi, ista se neće razmatrati.

***Rok slanja prijave***

Prijave se podnose u razdoblju od 30. rujna do 31. listopada 2025. godine

Prijave dostavljene izvan navedenog roka neće se razmatrati.

***Kome se obratiti za pitanje u vezi natječaja?***

Sva pitanja vezana za Javni poziv mogu se uputiti isključivo elektroničkim putem, a adresu e-pošte : kula.norinska@du.t-com.hr

**VREDNOVANJE PROGRAMA I DONOŠENJE ODLUKE O DODJELI FINANCIJSKIH SREDSTAVA**

***Pregled pristiglih prijava***

Jedinstveni upravni odjel Općine Kula Norinska provjerava ispunjavanje formalnih uvjeta Javnog poziva, i to

* Je li prijava dostavljena u zadanom roku
* Jesu li dostavljeni, potpisani i ovjereni svi obrasci i dokumentacija iz Poziva
* Jesu li ispunjeni formalni uvjeti Poziva

Povjerenstvo za ocjenu donosi listu prihvaćenih/neprihvaćenih programa/projekata.

Općinska načelnica donosi Odluku o financiranju programa/projekata.

 ***Dostava*** ***dodatne dokumentacije***

Općina Kula Norinska može zatražiti dopunu dokumentacije od onih ponuditelja koji su ispunili formalne uvjete iz Poziva.

Rok za dostavu dodatne dokumentacije je pet (5) dana od dana traženja.

Isključena je dopuna dokumentacije koja je bila obvezno propisana Pozivom.

***Postupak dodjele financijskih sredstava***

Povjerenstvo za ocjenu programa/projekata vrednuje i ocjenjuje programe/projekte prijavljen na Poziv.

Na temelju prijedloga povjerenstva, općinski načelnik donosi Odluku o dodjeli financijskih sredstava s popisom odobrenih i odbijenih programa.

Odluka o dodjeli financijskih sredstva donosi se najkasnije u roku od 90 dana od dana donošenja Proračuna Općine Kula Norinska za 2026. g. te se ista objavljuje na mrežnim stranicama Općine [www.kulanorinska.hr](http://www.kulanorinska.hr)

***Rok za podnošenje prigovor***

Prigovor protiv Odluke o dodjeli financijskih sredstava podnosi se načelniku Općine Kula Norinska u roku od osam (8) dana od dana dostave Odluke.

Odluka o dodjeli financijskih sredstava dostavlja se objavom na mrežnim stranicama Općine Kula Norinska.

Općinski načelnik dužan je odgovoriti na prigovor u roku od 30 dana od dana podnošenja prigovora.

***Postupak ugovaranja odobrenih sredstava***

Sa prijaviteljima kojima su odobrena financijska sredstva na temelju Odluke o dodjeli financijskih sredstava, općinski načelnik će potpisati ugovor o financiranju programa/projekata najkasnije u roku od 30 dana od dana donošenja Odluke.

***Način korištenja odobrenih sredstava, izvještavanje te praćenje korištenja******sredstava***

Odobrena sredstva moraju se koristiti namjenski, uz poštovanje ugovorenih rokova izvršenja programa, projekta ili aktivnosti te završnog izvješća.

Završno programsko i financijsko izvješće izrađuje se na propisanom *Obrascu* za izradu izvješća o izvršenom programu, koji je sastavni dio ovog Poziva, a predaje se Općini Kula Norinska, najkasnije do 30.01. tekuće godine za prethodnu godinu.

Općina Kula Norinska zadržava pravo povrata doznačenih sredstava u slučaju da utvrdi da su odobrena financijska sredstva nenamjenski utrošena, ne izvrši program/projekat ili ne podnese propisano izvješće.